آمریکا، سوریه‌ده بؤلوجو ترور هؤرگوتو پ‌کاکا/ی‌پ‌گ ایله اورتاق کنترل گزیسینه یئنیدن باشلادی.
آمریکا ساوونما باخانلیغی سؤزچوسو ژنرال رایدر، تورکیه‌نین سوریه و عراق‌دا پ‌کاکا/ی‌پ‌گ ترور هؤرگوتونه قارشی هاوا عملیاتین‌دان سونرا سوریه‌ده پ‌کاکا/ی‌پ‌گ ایله کنترل گزیلرینی آزالدان آمریکا اوردوسونون هؤرگوتله بیرلیک‌ده گزیلره یئنی‌دن باشلادیغینی آچیقلادی.
گونده‌لیک مطبوعات توپلانتیسیندا دانیشان پاتریک رایدر، تورکیه‌نین سوریه‌ده پ‌کاکا/ی‌پ‌گ-یه قارشی محتمل قورو عملیاتی ایله باغلی سواللارا دایر یوروم وئرمه‌یه‌جگینی بیلدیردی.
رایدر،
"آمریکا آدینا بونو دئیه بیلره‌م، سوریه دموکراتیک گوجلری ایله اورتاق عملیاتلاریمیز یئنیدن باشلادی. ۹ دسامبردان اعتباراً تام اولاراق باشلادی. یئنه ده دئییرم، اوردا یئرلی اورتاقلارلا چالیشما مرکزیمیز داعشین یئنیدن توپارلانماماسینی اوچوندور" دئدی.
ترور هؤرگوتو پ‌کاکا/ی‌پ‌گ‌نین ۱۳ نوامبردا ایستانبولون ایستیقلال جاده‌سینده تؤرتدیگی بومبالی سالدیریدان سونرا تورک سلاحلی گوجلری سوریه و عراق‌دا بیر چوخ ترور هؤرگوتو هدفلرینه قارشی هاوا عملیاتی تشکیل ائتمیشدی. پنجه قیلینج عملیاتی آدی وئریلن عملیاتدان سونرا آمریکا و پ‌کاکا/ی‌پ‌گ ترور هؤرگوتو بؤلگه‌ده‌کی اورتاق گزیلرینی آزالتمیشدی.
